राहुल गांधी ने हादसे के शिकार जर्नलिस्ट को पहुंचाया अस्पताल तो बॉलीवुड डायरेक्टर ने यूं बनाया मजाक- देखें Video  
राहुल गांधी का वीडियो हुआ वायरल
बॉलीवुड डायरेक्टर ने यूं किया कमेंट
राहुल गांधी ने पत्रकार को पहुंचाया अस्पताल
‏राहुल गांधी (Rahul Gandhi) का सोशल मीडिया पर एक वीडियो खूब वायरल हो रहा है जिसमें कांग्रेस अध्यक्ष एक जर्नलिस्ट को अपनी कार में लेकर जा रहे हैं. बताया जा रहा है कि राहुल गांधी (Rahul Gandhi) का ये वीडियो उस समय का है जब वे अपने काफिले के साथ लौट रहे थे. उस समय एक पत्रकार का हादसे का शिकार हो गए और राहुल गांधी ने अपने काफिले को रोककर उस पत्रकार को एम्स अस्पताल में पहुंचाया. राहुल गांधी (Rahul Gandhi) का ये वीडियो Twitter पर बहुत तेजी से वायरल हो रहा है. हालांकि बॉलीवुड डायरेक्टर विवेक अग्निहोत्री (Vivek Agnihotri) ने राहुल गांधी के इस वीडियो को लेकर तंज कसा है. 

Today is world theatre day. pic.twitter.com/8WhPts8ZDJ

कांग्रेस अध्यक्ष राहुल गांधी (Rahul Gandhi) का ये वीडियो तेजी के साथ ट्विटर पर वायरल हो रहा है. बॉलीवुड डायरेक्टर विवेक अग्निहोत्री (Vivek Agnihotri) ने इस वीडियो को रिट्वीट करते हुए लिखा हैः 'आज विश्व रंगमंच दिवस (World Theatre Day) है. ' राहुल गांधी ने प्रधानमंत्री नरेंद्र मोदी के आज राष्ट्र के नाम संदेश के बाद कुछ इसी तरह का ट्वीट किया था. इस वीडियो में राहुल गांधी पत्रकार का पसीना पोंछ रहे हैं और पोज देते नजर आ रहे हैं. पत्रकार राहुल गांधी से फिर ऐसा करने के लिए कहता है और राहुल गांधी ऐसा करते हैं. इस तरह राहुल गांधी का ये वीडियो सोशल मीडिया पर खूब देखा जा रहा है. 
कांग्रेस अध्यक्ष राहुल गांधी (Rahul Gandhi) के इस वीडियो पर तंज कसने वाले फिल्म डायरेक्टर  विवेक अग्निहोत्री (Vivek Agnihotri)  की फिल्म 'द ताशकंद फाइल्स' इन दिनों में चर्चा में है. फिल्म 12 अप्रैल को रिलीज होनी है. विवेक अग्निहोत्री की फिल्म भारत के पूर्व प्रधानमंत्री लाल बहादुर शास्त्री के निधन पर आधारित है. फिल्म में नसीरूद्दीन शाह और मिठुन चक्रवर्ती लीड रोल में हैं. हालांकि फिल्म को लेकर विवाद पैदा हो गए हैं.